وكمان بحبها ولكني فعلا مش عارف أقولهم ازاي ، أنا لو فشلت دراسيا ممكن أضيع خالص ، قولي أعمل ايه
ما تعملش حاجة ، خش الامتحانات وحرام تكلّف أهلك مصاريف الثانوية العامة مرتين ، دي قسوة مش مقبولة .. اعمل اللي عليك وابذل مجهود خرافي وخد بالأسباب ، وبعد كده جت لك هندسة أو جت لك تجارة فهما مش طريق للسفر ولا بطيخ ، طريق السفر انت اللي بتعمله بنفسك لما تكون عاوز ، واللي بيسافروا من تجارة أكتر بكتير ، بس مش بيبانوا وسط العدد - كمثال بس ، مش قصدي تجارة أنك تدخلها يعني - وبلاش تعذب نفسك ووالديك ع الفاضي ، لأنك لو أجلت ، فمن التجارب اللي قدامي كلها : اللي بيأجل ، بيزداد استهتارًا ولامبالاة ، وبيقول أنا خدت الكلام دا قبل كده ، وعدى عليا قبل كده ، وقصص ، وفي الآخر ما بيجيبش اللي كان عاوز يجيبه .. فأنت شد حيلك واشتغل على نفسك كويس ، واعمل اللي عليك في الامتحانات ، وأكثر من الدعاء أن ربنا يقدر لك الخير حيث كان ويرضيك به ..